**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 22/06/2022**

**Αριθμ. Πρωτ.: 10600**

**ΑΠΟΣΠΑΣΜΑ**

**Από το πρακτικό της αριθμ. 21ης /2022 ΤΑΚΤΙΚΗΣ Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης : 185**

Εξειδίκευση πίστωσης ποσού 3.100,00€ για την συνδιοργάνωση τριήμερου φεστιβάλ ‘’Town by the river’’ του Δήμου Λεβαδέων.

Στη Λιβαδειά σήμερα 21η Ιουνίου 2022 ημέρα Τρίτη , ώρα 14.00 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Οικονομική Επιτροπή Δήμου Λεβαδέων μετά την από 10269/17-06-2022 έγγραφη πρόσκληση του Προέδρου της (Δημάρχου Λεβαδέων).

Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν παρόντα έξι (6), ήτοι:

**ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης 1. Καπλάνης Κωνσταντίνος

2. Αποστόλου Ιωάννης(αν/κό μέλος κ. Μητά Αλέξανδρου) 2.Πούλος Ευάγγελος

3. Καλογρηάς Αθανάσιος ΄ 3.Μπράλιος Νικόλαος

4. Σαγιάννης Μιχαήλ Αν και είχαν νόμιμα προσκληθεί

5. Μερτζάνης Κωνσταντίνος

6. Τουμαράς Βασίλειος (αναπ/κό μέλος κ. Καραμάνη Δημητρίου

Ο Πρόεδρος της Οικονομικής Επιτροπής κήρυξε την έναρξη της συνεδρίασης.

Ενημέρωσε το σώμα ότι υποβλήθηκε η υπ΄αριθμ. πρωτ. 10417/20-06-2022 έγγραφη εισήγηση του Τμήματος Προϋπολογισμού Λογιστηρίου & Προμηθειών του Δήμου Λεβαδέων με θέμα: *«Εξειδίκευση πίστωσης ποσού 3.100,00€ για την συνδιοργάνωση τριήμερου φεστιβάλ ‘’Town by the river’’ του Δήμου Λεβαδέων»* για συζήτηση του θέματος εκτός ημερήσιας διάταξης ως κατεπείγον .

Σύμφωνα με τις διατάξεις του άρθρου 77 παρ. 3 του του Ν. 4555/2018 «Πρόγραμμα Κλεισθένης» η επιτροπή μπορεί να αποφασίζει με την απόλυτη πλειοψηφία του συνολικού αριθμού των μελών της ότι συγκεκριμένο θέμα το οποίο δεν έχει εγγραφεί στην ημερήσια

διάταξη είναι κατεπείγον να το συζητά και να λαμβάνει απόφαση γι΄ αυτό με την ίδια πλειοψηφία , πριν από την έναρξη της συζήτησης των θεμάτων της ημερήσιας διάταξης.

Ακολούθως ο Πρόεδρος κάλεσε τα μέλη να αποφασίσουν για το κατεπείγον του θέματος και την συζήτησή του πριν από την έναρξη της συζήτησης των θεμάτων που είναι εγγεγραμμένα στην ημερήσια διάταξη της συνεδρίασης σύμφωνα με την παραπάνω διάταξη.

Με ομόφωνη απόφασή τους τα μέλη της Επιτροπής δέχθηκαν το κατεπείγον του θέματος που τέθηκε για συζήτηση εκτός ημερησίας.

Κατόπιν ο Πρόεδρος έθεσε υπόψη των μελών το υπ΄αριθμ. πρωτ. 10417/20-06-2022 έγγραφο του Τμ. Προϋπολογισμού Λογιστηρίου & Προμηθειών του Δήμου Λεβαδέων με το οποίο εισηγούνται ως κατωτέρω :

*Έχοντας υπόψη:*

1. *Την παρ.1 του άρθρου 14 του Ν.4625/31-8-2019 (ΦΕΚ 139 τ.Α΄/31-8-2019)καθώς και την παρ.1 του άρθρου 203 του Ν.4555/18 όπου:*

*Ο Δήμαρχος αποφασίζει για την έγκριση των δαπανών και τη διάθεση όλων των εγγεγραμμένων στον προϋπολογισμό πιστώσεων, συμπεριλαμβανομένων των πιστώσεων που εγγράφονται σε αυτόν με αναμόρφωση, με την έκδοση της σχετικής απόφασης ανάληψης υποχρέωσης. Για την άσκηση της αρμοδιότητας αυτής δεν απαιτείται προηγούμενη απόφαση συλλογικού οργάνου, εκτός αν αυτή είναι απαραίτητη, προκειμένου να επιτευχθεί η απαιτούμενη εξειδίκευση της πίστωσης. Στην τελευταία αυτή περίπτωση, πριν από την απόφαση του δημάρχου, προηγείται σχετική απόφαση της οικονομικής επιτροπής για μέρος ή το σύνολο των πιστώσεων που χρήζουν εξειδίκευσης. Εξειδικευμένη θεωρείται η πίστωση, όταν κατονομάζεται ρητά η συγκεκριμένη δαπάνη για την οποία προορίζεται και προσδιορίζεται στο αναλυτικότερο δυνατό επίπεδο κωδικοποίησης του προϋπολογισμού.*

1. *Το άρθρο 72 του Ν.3852/2010 όπως αυτό αντικαταστάθηκε με την παρ.1 του άρθρου 40 του Ν.4735/2020 (ΦΕΚ 197/12-10-2020 τ.Α΄).*
2. *Την παρ.Ι.στ΄του άρθρου 75 του Ν.3463/2006 (Νέος Δημοτικός και Κοινοτικός Κώδικας) όπου μεταξύ των αρμοδιοτήτων του Δήμου είναι η εφαρμογή πολιτικών με στόχο τον πολιτισμό και την παιδεία των πολιτών του.*
3. *Την αριθμ.127/2021 Απόφαση Δημοτικού Συμβουλίου (ΑΔΑ:6ΖΓΧΩΛΗ-ΔΝΥ) με την οποία εγκρίθηκε ο προϋπολογισμός του Δήμου Λεβαδέων οικονομικού έτους 2022, η οποία επικυρώθηκε με την αριθμ.πρωτ.3021/7-1-2022 απόφαση του Συντονιστή Αποκ.Διοικ.Θεσσαλίας-Στερεάς Ελλάδας (ΑΔΑ:Ψ4Σ9ΟΡ10-ΝΟ7).*
4. *Το γεγονός ότι στον προϋπολογισμό χρήσης 2022 και συγκεκριμένα στον Κ.Α.Ε. 15/6471.005 με τίτλο ΄΄Επετειακές-εορταστικές εκδηλώσεις και δραστηριότητες όλων των Κοινοτήτων του Δήμου’’ υπάρχει εναπομένουσα πίστωση 13.859,32€.*
5. *Το αριθμ. πρωτ.9373/2-6-2022 πρωτογενές αίτημα & το αριθμ.πρωτ. 9374/2-6-2022 τεκμηριωμένο αίτημα ανάληψης υποχρέωσης του Αυτ.Τμ.Πολιτισμού, Αθλητισμού και Τουρισμού ποσού 3.100,00€, για την συνδιοργάνωση τριήμερου φεστιβάλ ‘’Town by the river’’ του Δήμου Λεβαδέων με τον πολιτιστικό-καλλιτεχνικό σύλλογο Λιβαδειάς «Αναπνοή», για το χρονικό διάστημα 1-3 Ιουλίου 2022.*
6. *Την αριθμ.39/2022 μελέτη του Αυτ.Τμ. Πολιτισμού, Αθλητισμού και Τουρισμού ενδεικτικού προϋπολογισμού 3.100,00€ συμπεριλαμβανομένου ΦΠΑ, η οποία εγκρίθηκε με την αριθμ.πρωτ. 9372/2-6-2022 απόφαση Δημάρχου.*

*Καλείται η Οικονομική Επιτροπή*

*Να αποφασίσει την εξειδίκευση πίστωσης ποσού #Τριών χιλιάδων εκατό ευρώ# (3.100,00€) στον Κ.Α. εξόδων 15/6471.005 με τίτλο ‘’Επετειακές-εορταστικές εκδηλώσεις και δραστηριότητες όλων των Κοινοτήτων του Δήμου ‘’ για την συνδιοργάνωση τριήμερου φεστιβάλ ‘’Town by the river’’ του Δήμου Λεβαδέων με τον πολιτιστικό-καλλιτεχνικό σύλλογο Λιβαδειάς «Αναπνοή», για το χρονικό διάστημα 1-3 Ιουλίου 2022 .*

**Η Οικονομική Επιτροπή λαμβάνοντας υπόψη :**

- Τις διατάξεις του άρθρου 40 του Ν.4735/2020 που αντικατέστησε το άρθρο 72 του Ν.3852/2010

-Το άρθρο 14 παρ.1 του Ν. 4625/19 καθώς και την παρ. 1 του άρθρου 203 του Ν. 4555/18

-Την αριθμ.127/2021 Απόφαση Δημοτικού Συμβουλίου (ΑΔΑ:6ΖΓΧΩΛΗ-ΔΝΥ) με την οποία εγκρίθηκε ο προϋπολογισμός του Δήμου Λεβαδέων οικονομικού έτους 2022

-Το αριθμ. πρωτ. 9373/2-6-2022 πρωτογενές αίτημα & το αριθμ.πρωτ. 9374/2-6-2022 τεκμηριωμένο αίτημα ανάληψης υποχρέωσης του Αυτ.Τμ.Πολιτισμού, Αθλητισμού και Τουρισμού ποσού 3.100,00€, για την συνδιοργάνωση τριήμερου φεστιβάλ ‘’Town by the river’’ του Δήμου Λεβαδέων με τον πολιτιστικό-καλλιτεχνικό σύλλογο Λιβαδειάς «Αναπνοή», για το χρονικό διάστημα 1-3 Ιουλίου 2022.

- Το γεγονός ότι στον προϋπολογισμό χρήσης 2022 και συγκεκριμένα στον Κ.Α.Ε. 15/6471.005 με τίτλο ΄΄Επετειακές-εορταστικές εκδηλώσεις και δραστηριότητες όλων των Κοινοτήτων του Δήμου’’ υπάρχει εναπομένουσα πίστωση 13.859,32€.

- Το με αρ. πρωτ. 10417/20-06-2022 έγγραφο του Τμ. Προϋπολογισμού ,Λογιστηρίου & Προμηθειών του Δήμου Λεβαδέων που διανεμήθηκε .

- Την αριθμ. 39/2022 μελέτη του Αυτ.Τμ. Πολιτισμού, Αθλητισμού και Τουρισμού ενδεικτικού προϋπολογισμού 3.100,00€ συμπεριλαμβανομένου ΦΠΑ, η οποία εγκρίθηκε με την αριθμ.πρωτ. 9372/2-6-2022 απόφαση Δημάρχου.

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Εξειδικεύει την εγγεγραμμένη πίστωση ποσού ΤΡΙΩΝ ΧΙΛΙΑΔΩΝ ΕΚΑΤΟ ΕΥΡΩ στον Κ.Α. εξόδων 15/6471.005 του τρέχοντος προϋπολογισμού , με τίτλο ΄΄Επετειακές-εορταστικές εκδηλώσεις και δραστηριότητες όλων των Κοινοτήτων του Δήμου΄΄ για την συνδιοργάνωση τριήμερου φεστιβάλ ‘’Town by the river’’ του Δήμου Λεβαδέων με τον πολιτιστικό-καλλιτεχνικό σύλλογο Λιβαδειάς «Αναπνοή», για το χρονικό διάστημα 1-3 Ιουλίου 2022, ως παρακάτω :

|  |  |  |
| --- | --- | --- |
| **Α/Α** | **Περιγραφή εξόδων** | **Ποσό** |
| 1 | Ηχητική-φωτιστική κάλυψη εκδηλώσεων | 1.240,00€ |
| 2 | Προμήθεια εντύπων | 1.860,00€ |
|  | **Σύνολο συμπεριλαμβανομένου ΦΠΑ** | 3.100,00€ |

**Η απόφαση πήρε αριθμό 185/2022.**

ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 22-06-2022

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

ΤΑ ΜΕΛΗ

1. Αποστόλου Ιωάννης

2. Καλογρηάς Αθανάσιος

3.Σαγιάννης Μιχαήλ ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5.Τουμαράς Βασίλειος